ગઈ કાલે યોજાયેલી એજીએમમાં સભ્યોએ જે સ્થિતિ છે તે જાળવી રાખી છે. લોઢા કમિટીની ભલામણોને અક્ષરશઃ લાગુ કરવાનો નિર્ણય કરનારા બે રાજ્ય સંઘ ત્રિપુરા અને વિદર્ભ બેઠકમાં ઉપસ્થિત રહ્યા નહોતા. આ અંગે જ્યારે બીસીસીઆઇના સચિવ અજય શિર્કેને પૂછવામાં આવ્યું ત્યારે તેમણે જણાવ્યું, ”ઝાકળને કારણે વિમાન ઉડાણને મોડું થવાને કારણે આવું બન્યું છે. એવું લાગી રહ્યું છે કે સભ્યો વચ્ચે મતભેદ છે. વિદર્ભ અને ત્રિપુરાના સભ્ય ઝાકળને કારણે સમયસર આવી શક્યા નહીં. અમે સ્થિતિને ફરીથી તેમની સામે સ્પષ્ટ કરી દીધી છે. તેઓ પોતાના વલણ અંગે અડગ છે, જે ગત તા. ૧ ઓક્ટોબરે પહેલી એજીએમમાં લેવામાં આવ્યું હતું. કેટલીક ભલામણોને બાદ કરતા બાકી બધી જ ભલામણો પર સંમતિ સધાઈ ચૂકી છે. અમે આગામી તા. ૫ ડિસેમ્બરે સુપ્રીમ કોર્ટના આવનારા ચુકાદાની રાહ જોઈશું.”